Dòmhnall Camshron

Is polaiteoir Coimeádach Albanach é Dòmhnall Anndra Iain Camshron  (rugadh 26 Samhain 1976), atá ina Fho-Rúnaí Stáit Parlaiminte d’Albain ón 9 Feabhra 2024. Bhí sé ina Fheisire de Pharlaimint na hAlban do réigiún na Gaeltachta agus na nOileán ó 2016 go 2024. I mí na Bealtaine 2021, ceapadh é ina Scáth -Rúnaí Comh-Aireachta don Bhunreacht, do Ghnóthaí Seachtracha agus don Chultúr. I mí Dheireadh Fómhair 2023, tháinig sé i gcomharbacht ar a athair mar an 28ú Loch Iall (.i. ceannaire oidhreachtúil) de Chlann Chamshron .

 Cúlra 
Rugadh Dòmhnall Camshron in Ospidéal Naomh Muire, Londain,  ar an 26 Samhain 1976, mar mhac do Dhomhnall Aonghas Camshron, Máistir Loch Iall — Ceannaire Chlann Chamshroin ina dhiaidh sin—agus an Bhantiarna Cecil Camshron ( née Kerr ), iníon leis an Tiarna Lodainn.  Fuair sé a chuid oideachais i Scoil Harrow sula ndeachaigh sé suas go Coláiste Oriel, Oxford áit ar bhain sé céim onóracha den chéad scoth amach sa stair nua-aimseartha agus ansin ó City, Ollscoil Londain, le Dioplóma sa Dlí. ‘CAMERON, Donald Andrew John’, Who's Who 2017, A & C Black, an imprint of Bloomsbury Publishing plc, 2017

D'oibrigh Camshron  mar abhcóide ar feadh 10 mbliana sular toghadh é agus ghníomhaigh sé ar son raon cliant sa dlí poiblí, talmhaíochta agus na croiteireachta . 

 Gairmréim 
Sheas Camshron mar iarrthóir Coimeádach na hAlban i dtoghcheantar Ros, An t-Eilean Sgitheanach agus Loch Abar , ag teacht sa cheathrú háit as seachtar iarrthóir in olltoghchán 2010 le 12.2% den vóta; "D. Cameron is Conservatives' man for Argyll and Bute (but not that one)". The Buteman. Retrieved 7 May 2016. tháinig sé sa tríú háit as an gcúigear iarrthóir a bhí san iomaíocht in Arcaibh agus Sealtainn in 2015, le 8.9%.

In 2016, sheas Camshron mar iarrthóir in Earra-Ghàidheal agus Bòd  do Pharlaimint na hAlban agus tháinig sé sa tríú háit, ach toghadh ina dhiaidh sin é mar iarrthóir na gCoimeádach a bhí sa tríú háit ar liosta réigiúnach na Gaeltachta agus na nOileán.  D'ainmnigh Páirtí Coimeádach na hAlban é mar Scáth-Rúnaí Comh-Aireachta Sláinte agus Spóirt. 

Sa bhliain 2017, ceapadh Camshron mar Chomhordaitheoir Beartais 2021 de chuid na gCoimeádach Albanach. 

I mí Feabhra 2020, cheap Ceannaire Coimeádach na hAlban Jackson Carlaw Camshron ina Scáth-Rúnaí Comh-Aireachta Airgeadais. 

I mí Lúnasa 2020, cheap Ceannaire nua na gCoimeádach Albanach Dùghlas Ross Camshron ina Scáth-Rúnaí Comh-Aireachta Sláinte agus Spóirt.  I mí na Bealtaine 2021, ceapadh é ina Scáth-Rúnaí Comh-Aireachta don Bhunreacht, do Ghnóthaí Seachtracha agus don Chultúr. 

Chabhraigh Camshron leis an nGrúpa Traspháirtí Éagothroime Sláinte a athbhunú agus bhí sé ar dhuine de thrí chomhthionólaí an ghrúpa go dtí Bealtaine 2021. Tá sé fós ina bhall den ghrúpa. Tá sé ina Chomhthionólaí ar an nGrúpa Tras-Pháirtí ar MS agus is é Leas-thionólaí an Ghrúpa Traspháirtí ar an Ghàidhlig é. Suíonn sé freisin ar ghrúpaí traspháirtí éagsúla eile lena n-áirítear iad siúd ar Beoir & Tábhairne agus Croiteoireacht.

Ar an 12 Eanáir 2022, chuaigh Camshron i dteannta le Ceannaire na gCoimeádach Albanach Dùghlas Ross ag iarraidh ar Boris Johnson éirí as mar Phríomh-Aire mar gheall ar chonspóid faoi pháirtithe glasála Westminster in éineacht le tromlach de BPA Coimeádach na hAlban. 

Ar bhás a athar i mí Dheireadh Fómhair 2023, tháinig sé i gcomharbacht ar Chlann Chamshron, agus rinneadh an 28ú Loch Iall de. Clan Cameron mourns death of its Chief

Fógraíodh an 9 Feabhra 2024 fuair sé ardú céime go dtí Teach na dTiarnaí agus gur ceapadh ina Fho-Rúnaí Stáit Parlaiminte d’Albain é freisin.  Tháinig Tim Eagle ina áit i bParlaimint na hAlban .

 Saol pearsanta 
Sa bhliain 2009, phós Camshron Sarah Elizabeth MacIay, aon iníon leis an Onórach Aonghas Grenfell MacIay, neacht an Tiarna MacIay : tá ceathrar mac agus iníon acu. Burke’s Peerage, Baronetage & Knightage (107th ed.). Burke's Peerage. 2003. p. 653. ISBN 978-0-9711966-2-9.

 Tagairtí 

 Naisc sheachtracha 

 Scottish Parliament profiles of MSPs: Donald Cameron

Catagóir:Daoine beo
Catagóir:Daoine a rugadh i 1976
Catagóir:Daoine as Loch Abar
Catagóir:Daoine a fuair oideachas i Scoil Harrow
Catagóir:Alumni Choláiste Oriel, Oxford
Catagóir:Alumni City, Ollscoil Londain
Catagóir:BPA Coimeádach
Catagóir:Comhaltaí Pharlaimint na hAlban 2016–2021
Catagóir:Comhaltaí Pharlaimint na hAlban 2021–2026